CELEX: 62010TN0100
Language: da
Date: 2010-03-03 00:00:00
Title: Sag T-100/10: Sag anlagt den 3. marts 2010 — Nordzucker mod Kommissionen

1.5.2010   
            
            
               DA
            
            
               Den Europæiske Unions Tidende
            
            
               C 113/67
            
         Sag anlagt den 3. marts 2010 — Nordzucker mod Kommissionen
   (Sag T-100/10)
   2010/C 113/100
   Processprog: tysk
   
      Parter
   
   
      Sagsøger: Nordzucker AG (Braunschweig, Tyskland) (ved Rechtsanwalt M. Niestedt)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens forordning (EF) nr. 1193/2009 (1) annulleres.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren påberåbt sig følgende søgsmålsgrunde:
   
               —
            
            
               Kommissionen havde ikke den fornødne kompetence til at vedtage en forordning om fastsættelse af produktionsafgifterne i sukkersektoren for produktionsårene fra 2002/2003 til 2005/2006, da retsgrundlaget for forordningen ikke længere var i kraft.
            
         
               —
            
            
               Der er sket en tilsidesættelse af væsentlige formforskrifter, idet der skulle have været anvendt en anden fremgangsmåde til vedtagelse af den anfægtede forordning, hvorfor Rådets og Europa-Parlamentets deltagelsesbeføjelser er blevet tilsidesat.
            
         
               —
            
            
               Der er sket en tilsidesættelse af Domstolens dom af 8. maj 2008, Zuckerfabrik Jülich m.fl., forenede sager C-5/06 og C-23/06 — C-36/06, Sml. 2008 I, s. 3231), idet Kommissionen i den anfægtede forordning også vilkårligt ændrede parameteret for »det samlede restitutionsbeløb« i beregningen af produktionsafgifterne, selv om dette parameter ikke var genstand for Domstolens undersøgelse.
            
         
               —
            
            
               Der er sket en tilsidesættelse af forbuddet mod at give retsakter tilbagevirkende kraft, idet der er sket en efterfølgende ændring — som først fandt sted ved forordning nr. 1193/2009 — af det samlede restitutionsbeløb i sukkersektoren for produktionsår, der allerede var afsluttet.
            
         
      (1)  Kommissionens forordning (EF) nr. 1193/2009 af 3.11.2009 om berigtigelse af forordning (EF) nr. 1762/2003, (EF) nr. 1775/2004, (EF) nr. 1686/2005 og (EF) nr. 164/2007 og om fastsættelse af produktionsafgifterne i sukkersektoren for produktionsåret 2002/2003, 2003/2004, 2004/2005, 2005/2006 (EUT L 321, s. 1).